Trump îl amenință și îl face „dictator” pe Zelenski: „Ar trebui să se miște repede, altfel rămâne fără țară”
Președintele american Donald Trump l-a atacat miercuri direct pe președintele ucrainean Volodimir Zelenski, pe care l-a făcut „un comediant modest” și „un dictator”, cu referire directă la retorica folosită de Putin și de propaganda rusă, potrivit căreia mandatul lui Zelenski a expirat anul trecut. Din cauza legii marțiale impuse în Ucraina după declanșarea invaziei ruse pe 24 februarie 2022, alegerile prezidențiale și parlamentare nu au putut fi până acum organizate în Ucraina.